ເພງຫາດຊາຍສະຫວັນ ທີ່ ໄພວັນ ເມກອາຣຸນ ຂັບຮ້ອງນີ້ ຄົງເຮັດໃຫ້ ທ່ານຜູ້ຟັງຄິດເຖິງ ອະດີດທີ່ຫວານຊື່ນ
ພ້ອມນີ້ ວີໂອເອ ຂໍຈັດເພງ “I Am Woman” ເປັນກຽດແກ່ ແມ່ຍິງທຸກໆຄົນ ສຳຫລັບຄວາມ ເປັນຜູ້ເສຍສະລະ ເບິ່ງແຍງດູແລ ຄົນທີ່ຢູ່ຮອບຂ້າງຮອບ ໃນວັນພິເສດ ວັນແມ່ຍິງສາກົນ ປີນີ້.
ສະບາຍດີແລະຍິນດີຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ກ່ອນອື່ນຕ້ອງຂໍກ່າວຄຳວ່າ ຂໍສະແດງຄວາມຍິນດີຕໍ່ບັນດາແມ່ຍິງທັງຫຼາຍ ເນື່ອງຈາກວ່າມື້ນີ້ ເປັນວັນທີ່ທາງອົງການສະຫະປະຊາຊາດຈັດໃຫ້ເປັນ ວັນແມ່ຍິງນາໆຊາດ ຫຼື International Women Day ທີ່ຈັດສະຫຼອງກັນວັນທີ 8 ມີນາ ທຸກໆປີ ມື້ນີ້ ຊຶ່ງກໍຕົງກັບວັນສະເຫຼີມສະຫຼອງດັ່ງກ່າວນີ້ ພໍດີ ວັນນະສອນ ກໍເລີຍຂໍຈັດເພງນີ້ ເພື່ອສະແດງເຖິງຄວາມຍິ່ງໃຫຍ່ຂອງຄວາມເປັນແມ່ ເປັນຜູ້ກຳກັບດູແລ ໃຫ້ຄວາມຮັກແກ່ຄົນຮອບຂ້າງ ນັ້ນລະຄືຄວາມເປັນຜູ້ຍິງທີ່ພຽບພ້ອມ ວັນນະສອນ ຕ້ອງຂໍສະແດງຄວາມຍິນດີ ຕໍ່ແມ່ຍິງ ທຸກໆຄົນ ຂໍມອບເພງ “I Am Woman” ທີ່ຂັບຮ້ອງໂດຍ Helen Reddy ຊຶ່ງເປັນເພງເກົ່າ ແລະທີ່ສຳຄັນສຸດ ກໍຄືເປັນເພງທີ່ມີເນື້ອຫາດີ ທີ່ສະແດງອອກ ເຖິງຄວາມເກັ່ງກ້າສາມາດ ແລະພາລະໜ້າທີ່ຂອງຄວາມເປັນແມ່ຍິງ ຂໍເຊີນໄປຮັບຟັງຮ່ວມກັນ ສ່ວນເພງຕໍ່ໄປນີ້ ຈັດໃຫ້ທ່ານຜູ້ຟັງ ທ່ານນິດ ມີທະລະມຸດ ທີ່ຂຽນຜ່ານທາງ FB ບອກມາວ່າ ຂໍຟັງເພງລາວສະໄໝ ທີ່ຂັບຮ້ອງໂດຍ  ຈະເປັນເພງຫຍັງກໍໄດ້…ວັນນະສອນ ວ່າເປັນເພງນີ້ເໝາະທີ່ສຸດ ໃຫ້ເຂົ້າກັບບັນຍາກາດຂອງວັນແມ່ຍິງນາໆຊາດ…ເຊີນຮັບຟັງໄດ້…ບໍ່ຜິດຫວັງແນ່ນອນ… ວ່າຈັ່ງໃດລະ ເພງນີ້ມ່ວນສົມກັບຄຳຍ້ອງຍໍຫຼືບໍ່? ແລະນັ້ນແມ່ນ ຂອງ ສ່ວນທ່ານທີ່ຂໍຟັງເພງ ທ່ານອື່ນໆນັ້ນ ວັນນະສອນຈະຈັດຕອບໃຫ້ ໃນສັບປະດາໜ້າ ຈັງໃດກໍຈັດເພງກ່ຽວກັບວັນແມ່ຍິງສາກົນແລ້ວວັນນະສອນ ຂໍຈັດໃຫ້ ເອື້ອຍ ເປັນພະຍາບານທີ່ສປປ ລາວ ຂໍໃຫ້ຂະຍັນແລະເປັນແບບຢ່າງຂອງແມ່ຍິງເກັ່ງຕໍ່ໄປ ຈຶ່ງມອບເພງ ທີ່ມີຟັງແລ້ວ ສະບາຍໃຈ ທີ່ຂັບຮ້ອງໂດຍສິນລະປິນແມ່ຍິງເຊັ່ນກັນ